6 जहाजों से की निगरानी, ताइवान के दौरे पर आएंगी अमेरिका की डिफेंस कंपनियां
Taiwan China Airspace चीन ने फिर से ताइवान को चारों ओर से घेरने की कोशिश की है । इसकी जानकारी शुक्रवार को ताइवान के रक्षा मंत्रालय ने दी।
चीन ने फिर से ताइवान को चारों ओर से घेरा है। इसकी जानकारी शुक्रवार को ताइवान के रक्षा मंत्रालय ने दी। महीने के शुरुआत में की गई 3 दिनों की मिलिट्री ड्रिल के बाद चीन ने गुरुवार को फिर से 6 जंगी जहाजों को ताइवान की निगरानी में लगाया।
इसके बाद फाइटर जेट्स से ताइवान आईलैंड को चारों ओर से घेरा। रक्षा मंत्रालय ने चीन की इस हरकत को भड़काऊ बताया है। मिनिस्ट्री ने मैप के जरिए बताया है कि 19 एयरक्राफ्ट तो ताइवान के काफी नजदीक तक आ गए थे।
चीन ने इस बार ड्रोन को भी भेजा
ताइवान के रक्षा मंत्रालय ने चीन के 9 विमानों की जानकारी दी हैं। जिन्होंने उसे चारों और से घेर लिया था। मंत्रालय ने बताया कि इन विमानों में 5 रूस से लिए गए सुखोई SU- 30 थे, 2 फोर्थ जेनरेशन वाले शेनयांग J-16 एयरक्राफ्ट, इसके अलावा एक ड्रोन TB-001 भी शामिल था।
चीन ये हरकतें उस घोषणा के बाद कर रहा है, जिसमें ताइवान ने बताया कि अमेरिका की कई डिफेंस कंपनियां वहां के दौरे पर आ रही हैं।
इसमें अमेरिका की कंपनियां हथियारों डिफेंस के सामान को लेकर ताइवान की कंपनियों से चर्चा करेंगी। चीन ने इसे बेहद चिंता की बात कही है। चीन के डिफेंस मंत्रालय के प्रवक्ता टैन केफी ने कहा कि चीन अमेरिका की डिफेंस कंपनियों की इस विजिट को लेकर काफी चिंता में है।
अमेरिका अपने मुनाफे के लिए युद्ध का निर्यात करता है
चीन ने अमेरिका के मिलिट्री इंडस्ट्रियल कॉम्प्लेक्स को लेकर कहा कि ये दुनिया में हथियार बेचकर अपने मुनाफे के लिए युद्ध निर्यात करते हैं यानी ये हथियार बेचने के लिए युद्ध करवाते हैं। इन्हें ताइवान बुलाना भेड़ियों को अपने घर बुलाने जैसा है। ऐसा करने से ताइवान में खतरा बढ़ेगा।
दरअसल, अमेरिका-ताइवान के मिलिट्री इंडस्ट्रियल कॉम्प्लेक्स के संबोधन की शुरुआत प्रशांत महासागर में अमेरिकी नेवी के कमांडर रह चुके स्टीवन रुडर करेंगे।
अमेरिका-चीन की ताइवान पर भिड़ने की वजह
अमेरिका ने 1979 में चीन के साथ रिश्ते बहाल किए और ताइवान के साथ अपने डिप्लोमेटिक रिश्ते तोड़ लिए। इसके बावजूद अमेरिका ताइवान को हथियारों की सप्लाई करता रहा है। चीन को इस पर ऐतराज है। अमेरिका भी दशकों से वन चाइना पॉलिसी का समर्थन करता है, लेकिन ताइवान के मुद्दे पर उसकी नीति नहीं है।
राष्ट्रपति जो बाइडेन ने फिलहाल इस पॉलिसी से बाहर जाते दिख रहे हैं। उन्होंने कई मौकों पर कहा है कि अगर ताइवान पर चीन हमला करता है तो अमेरिका उसके बचाव में उतरेगा। बाइडेन ने हथियारों की बिक्री जारी रखते हुए अमेरिकी अधिकारियों का ताइवान से मेल-जोल बढ़ा दिया।
चीन ने 3 दिन तक ताइवान के पास की थी वॉर ड्रिल
चीन ने 8 अप्रैल को ताइवान के फुजियान प्रांत के पिंगटन आईलैंड के पास 4 इलाकों में मिलिट्री ड्रिल शुरू की थी। तीन दिन की ड्रिल में कुल 172 चीनी फाइटर जेट्स ने उड़ान भरी थी। इस दौरान चीन की पीपुल्स लिबरेशन आर्मी (PLA) ने लाइव गोला-बारूद का इस्तेमाल किया था। दरअसल चीन, ताइवान की राष्ट्रपति साई इंग वेन की अमेरिका के स्पीकर मैकार्थी से मुलाकात के बाद से भड़का हुआ था।
चीन ने दो अमेरिकी संस्थाओं पर भी बैन लगा दिया था। रिपोर्ट्स के मुताबिक इन्हीं दो संस्थाओं ने राष्ट्रपति साइ इंग वेन की अमेरिकी यात्रा की प्लानिंग की थी। इन संस्थाओं में कैलिफोर्निया की रोनाल्ड रीगन लाइब्रेरी भी शामिल है।
ताइवान से जुड़ा ये GK जरूर पढ़ें...
